open-index/open-wikipedia-markdown huggingface dataset:
Server Side Template Injection

El **Server Side Template Injection** a l'è una tecnega de iniezzion de codes lato server doperabel quand che un'aplicazzion la dopera un sistema de template per responder de manera dinamega a una suplega.

A l'è possibel, cont un payload cread ben e che l'è doperad del motor di template, fà eseguì del codes arbitrari in su la machina per fà di operazzion grame compagn de scancellà di file o de dervì una reverse shell.

De solet, per permeter una SSTI, se doperen di eror in l'implementazzion di software che permeten de doperà i fonzion per eseguì di comand in del sistema senza doperàj diretament, roba che l'è blocada, per esempi a doperà una libraria comuna 'me lista e scalàlla fina a trovà el modul bon de invià di comand.

Despess i vulnerabilità SSTI poden vesser scambiad per i XSS, che però inn per la pupart lato client. A l'è possibel che un pont d'entrada per una XSS el sibia el midem che per una SSTI. A l'è retegnud assee gram de impedìlla al dì d'incoeu e i mesure che se doperen inn pussee de conteniment, oltra a 'n desvilup pussee bon e che 'l fa ballà l'oeugg in su la sigurezza e la separazzion in tra el codes segur e l'input de foeura.

## Riferiment
*Portswigger
*Hacktricks
Knesset

La **Knesset** (*הַכְּנֶסֶת * in ebraich) a l'è el parlament monocamera de Israell, fada su de 120 member elesgiud ogni 4 agn. La gh'ha el poder legislativ e la vota el President d'Israell e la da la fiducia al governo.

## Riferiment
*[Treccani](https://www.treccani.it/enciclopedia/knesset_(Dizionario-di-Storia)/)

## Alter proget
Sinai

El **Sinai** a l'è una penisola de l'Egit, delimitada a ovest del golf e del Canal de Suez e a est del desert del Negev. A l'è stad ciapad do voeulte de Israell, la prima in del 1956 con la crisi de Suez e la segonda in tra el 1967 e 'l 1982, a causa de la guerra di ses dì. Quand che Israell e l'Egit hann fad la pas, a l'è tornada sota l'Egit, però con di limitazzion in sul numer di soldad che poden vességh.

## Riferiment
*Treccani

## Alter proget

## Vos corelade
*Mont Sinai
*Multinational Force and Observers
Mahmoud Abbas

El **Mahmoud Abbas**, pussee cognossud con la kunya de *Abu Mazen* (Safad, 26 de marz 1935) a l'è un politegh palestines, president de l'Autorità Nazzionala Palestinesa del 2005, de l'Organizazzion per la Liberazzion de la Palestina del 2004 e, per quei che 'l recognossen, del Stat de Palestina, anca se l'è no recognossud de Hamas che 'l governa la striscia de Gaza. Member de Fatah, a l'è vun in tra i poch leader del mond arab a recognosser l'Olocaust.

## Riferiment
*Treccani

## Alter proget
Carrobi

El **Carrobi** (in milanes classegh *Carròbi*, in italian *Carrobbio*) a l'è un vialon de Milan che l'è fad del sgiontàss de via Turin, del cors de Porta Cica, de via San Vit, de via Corrent e de via del Torcc.

El nom el vegn del latin *quadrivium*, che in la banda cisalpina l'indicava l'inconter de quater vie, tant 'me quell chi: pussee de precis, quest chi a l'era el quadrivium de Porta Cica, che 'l ciapava dent anca el *cardo* de la cità.

Lilinscì el Carlo Borromee gh'ha fad meter vuna di crosete de Milan, che se doperaven al temp de la pesta inscì de dì messa senza fà stà tropa sgent tacada e spantegà la malatia.

## Riferiment
*Carrobio

## Alter proget
Directory traversal attack

El **Directory traversal attack** a l'è un atach informategh, un cas specifegh de IDOR, fondad in su 'na sanificazzion minga bona de 'n input che 'l revarda 'n elaborazzion in su di file che inn dent a 'na directory e che 'l permet de havégh un acess minga autorizzad al file system, che de solit doperen la possibilità de scalà l'alber di directory con la stringa `../`.

A l'è anca possibel doperà un atach compagn cont i file compress.

## Esempi
Pensom a 'n aplicazzion PHP fada inscì, che la permet de scernì foeura un template per el sit.

```php
<?php
$template = 'red.php';
if (isset($_COOKIE['TEMPLATE'])) {
    $template = $_COOKIE['TEMPLATE'];
}
include "/home/users/phpguru/templates/" . $template;
```


Se vun el manda una suplega HTTP del tipo:

```http
GET /vulnerable.php HTTP/1.0
Cookie: TEMPLATE=../../../../../../../../../etc/passwd
```


L'aplicazzion la respondarà:

```http
HTTP/1.0 200 OK
Content-Type: text/html
Server: Apache

root:fi3sED95ibqR6:0:1:System Operator:/:/bin/ksh 
daemon:*:1:1::/tmp: 
phpguru:f8fk3j1OIf31.:182:100:Developer:/home/users/phpguru/:/bin/csh
```


I vari carater hann fad andà la fonzion de include indree in su l'alber per poeu permetégh de rivà a /etc/passwd, che 'l gh'ha dent di informazzion in sui utent e, despess, anca i password.

## Riferiment
*Web App Sec
Serie A 2020-2021

La **Serie A 2020-2021** a l'è qella del 119 edizion de la massima serie del campionad italian de folber (qell del 89 a giron uneg).

La prima jornada de la competizion l'è staita a partir del 19 de setember 2020 e l'ultoma el 23 de magg 2021.

El campionad l'è stait vinjud da l'Inter (prim success de la squadra depress de un desenni).

## Classifica final
*Atualizad a'l 29 de magg 2021*





## Ligam de fœra
* Sit Web de la Serie A
Buffer over-read

El **buffer over-read** a l'è un problema software, che despess el deventa 'na vulnerabilità, che 'l gh'è quand che un programa ch'el lensg de 'n buffer el va foeura e 'l lensg anca di alter robe, inscì de fà una violazzion de la sigurezza de memoria. L'esempi pussee cognossud e che l'ha fad pussee de dagn a l'è stad Heartbleed.

## Riferiment
*CWE
Calcolatris programabel

Una **calcolatris programabel** a l'è una calcolatris che l'è bona de vesser programada. L'ideja 'me che la gh'è incoeu la nass in di agn '70, quand che i home computer inn deventad pussee disponibel e 'l roeul del computer a l'è deventad pu quell de fà de cunt, e i prim calcolatris programabel de taschin vegnen foeura propi a mità agn '70. El termen l'era stad doperad anca in del marketing de l'HP 9100A, che a bon cunt a l'era pussee un computer de tavol. Incoeu la pupart di calcolatris programabel inn anca grafegh, ma l'è stad no semper inscì.

I calcolatris programabel poden vesser programade de solet o a boton, in RPL o in BASIC, anca se in del 2014 a l'è sortida 'na calcolatris che l'è bona de vesser programada diretament in Assembly. In principi i programa eren salvad soratut in su 'na cartolina magnetica o in su 'na casseta magnetica, menter incoeu despess gh'hann dent una soa memoria e poden doperà anca di memorie flash per salvà roba pussee.

In ingles el termen "programmable calculator" a l'è doperad anca per quei calcolator che lavoren domà cont i numer, ch'eren assee spantegad in di agn '40 e '50 e inn restad in pè anca in di agn '60, soratut 'me calcolator de tavol, che in ingles inn despess ciamad inscì.

A segonda del set di istruzzion che 'l gh'ha el po dass che una calcolatris programabel la sibia anca un computer.

## Riferiment
*Sit in su la TI

## Alter proget

## Vos corelade
*Calcolatris scientifega
*Computer pocket
*Calcolatris grafega
Programazzion a boton

La **programazzion a boton** a l'è una manera de programà fondada in sul schiscià di boton, de solet de la tastadura, che inn registrad e poeu eseguid ancamò. A l'è tipega di prim computer de tavol, compagn de la Programma 101 o de l'HP 9100A, e di calcolatris programabel, ma gh'è anca di software programabel inscì, compagn de Vim.

## Riferiment
*Datamath

## Vos corelade
*Macro recorder
Salt (informatega)

Un **salt** a l'è, in informatega, un moment in del che el fluss de esecuzzion de un programa a l'è mudad o, pussee formalment, un'istruzzion che la muda el contator de programa. I salt poden vesser incondizzionad, cioè che capiten semper, o condizzionad, cioè che capiten quand che gh'è una condizzion che l'è sodisfada. De solet i lenguagg de programazzion a medi e alt nivell dann la possibilità de scernì ben una condizzion, menter in assembly a gh'è di condizzion fissade (per esempi "pussee de zero" o "men de zero") e besogna donca fà el cunt prima cont el numer de paragonà.

## Bibliografia
* Knuth, Donald (2008). The Art of Computer Programming. Volume 4, Pre-fascicle 1A (Revision 6 ed.). pp. 48–49.

## Vos corelade
*Salt indiret
*Esecuzzion foeura orden
*Codes spaghetti
*Selezzion (informatega)
UEFA Champions League 2020-2021

L**'UEFA Champions League 2020-2021** (**Coppa di Campion d'Europa 2020-2021** in lombard) l'è quella del 66 edizion de qest tornee qí de folber europee per club, jestid de l'UEFA. L'edizion l'è iniziada el 20 de otober 2020 e l'è finida el 29 de magg. 

La squadra che l'ha vinjuda l'è staita el Chelsea, che l'ha batud in final el Manchester City per 1 a 0 a Porto ind el Stadi de Dragão.

## Ligam de fœra
* Sit Web de l'UEFA (in italian)
Memoria (informatega)

In informatega la **memoria** a l'è un sistema o dispositiv bon de havégh dent di dacc che poden poeu vesser doperad de un calcolator. Se l'acess a l'è imediad, se parla de memoria primaria, menter se l'è pensad per un termen pussee longh se parla de memoria segondaria, che despess l'è retegnuda no 'na forma vera e propia de memoria ma pussee de conservazzion.

Al dì d'incoeu la pupart di memorie primarie l'è implementada a semicondutor, che poden vesser volatil o manch. In del passad s'inn vist tancc alter sistema, compagn de la memoria a linia de ritard.

## Riferiment
*Le memorie 

## Alter proget

## Vos corelade
*Memoria (eletronega)
*Locazzion de memoria
Locazzion de memoria

Una **locazzion de memoria** a l'è un toch logegh in del che a l'è spartibel 'na memoria informatega che 'l se destingh di alter perchè el gh'ha un'adressa de memoria unega. 

## Riferiment
*Memory locations
Compilator

El **compilator** a l'è un software che 'l ciapa un codes sorgent scrivud in d'un lenguagg de programazzion e ja voeulta in del lenguagg machina in d'un codes oget, che l'è poeu passad per un linker per rivà a 'n file eseguibel.

## Bibliografia
*Alfred V. Aho, Ravi Sethi, e Jeffrey D. Ullman, Compilatori. Principi, tecniche e strumenti, Milano, Pearson, 2006. ISBN 978-88-7192-559-2

## Alter proget
Lenguagg machina

El **lenguagg machina** a l'è el lenguagg de programazzion de nivell pussee bass, cioè quell doperabel per comunicà a nivell diret con la CPU de 'n computer, indova che ogni comand, de solet representad in forma binaria o analoga per el sistema de numerazzion del computer, el fa fà 'n azzion specifega.

## Bibliografia
*Tanenbaum, Andrew S. (1999). Structured Computer Organization. Prentice Hall. ISBN 0-13-020435-8.

## Vos corelade
*Endianness
*Bytecode
*Assembly
Fully qualified domain name

El **Fully qualified domain name** a l'è el nom de domini che 'l specifega senza ambiguità la precisa posizzion in la gerarchia di DNS, inclus el root DNS e 'l domini de prim nivell.

## Riferiment
*RFC 1035
Stack overflow

El **stack overflow** a l'è un tipo de overflow che 'l capita quand che un programa el dopera pussee spazzi in del stack de quell che gh'è, de solet a causa del cresser del call stack, despess per colpa de 'na recorsion minga controllada, o anca per colpa de 'na variabel trop granda, e de solet el causa un segmentation fault.

El po vesser doperad anca malizziosament, in l'inscì ciamad Stack buffer overflow.

## Riferiment
*What is the difference between a segmentation fault and a stack overflow?

## Vos corelade
*Shadow stack
Microcomputer

Un **microcomputer** a l'è un computer piscinin che 'l gh'ha un microprocessor e un cost accessibel. El termen, contrapognud al mainframe e al minicomputer, l'era assee doperad in tra i agn '70 e '80, menter incoeu a l'è borlad in d'un relativ desus.

## Riferiment
*Dizzionari

## Alter proget
Black hole (informatega)

Un **black hole** (*[[boeugg negher]]* in ingles) a l'è un canton in d'una red di computer indova che 'l trafegh che 'l passa a l'è sbatud via in silenzi senza che nissun el sibia bon de incorgès che l'è perdud. A l'è possibel trovàj con l'analisi de la topologia de red e l'è possibel che sibien volud, per esempi per un firewall in modalità sconduda, o provocad de 'n eror, magara in d'una tabella de routing minga sgiornada.

## Riferiment
*Cloudflare

## Vos corelade
*Internet background noise
*Packet drop attack
Packet drop attack

El **packet drop attack** a l'è un atach informategh de tipo denial of service indova che un router che 'l gh'havaria de trasmeter di dacc el fa puu, inscì de deventà un black hole, roba che la po vesser fada cont un atach DDoS contra el router, ad esempi.

## Bibliografia
* Zhang, Xiaobing; et al. (2000). "Malicious packet dropping: how it might impact the TCP performance and how we can detect it" (PDF). icmp: 263.
Topologia de red

La **topologia de red** a l'è el graf che 'l representa la conetività e 'l raport in tra i noeud de 'na red de telecomunicazzion.

## Bibliografia
*Alberto León-Garcia e Indra Widjaja, Communication Networks, New York, McGraw-Hill, 2003, ISBN 978-0-07-246352-1.

## Alter proget
Moschea de Segraa

La **moschea de Segraa** a l'è 'na moschea, la pussee granda de la Lombardia e la prima in Italia con cùpola e minaret del 1300, in tra Segraa e Milan 2.

L'è stada fada su in del 1988 e la dipend del Center Islamegh de Milan e Lombardia.

## Ligam de foeura
*Sit ofizzial

## Alter proget
Calisson

El **calisson** (del latin *calassium*, del grech *κάλαϑος*, o ben "cavagn"), a l'è un strument musegal del tard renassiment e del prim baroch, spantegad soratut in Italia del sud in tra XVI e XVII secol. L'esemplar cognossud pussee antigh a l'è del 1564, ma el calisson el gh'ha origen orientai pussee antighe.

## Storia
A l'è cordofon cont un numer de corde variabel, de do a ses, acordade per quinte, una spece de ligut cont un manegh longh fess (circa un meter, ma el podeva rivà in fina a du meter) (con de 16 a 24 tast) e de una cassa armonega compagna de quella de un mandolin ma pussee piscinina (longa de 42 a 54 ghei e larga de 28 a 34 ghei). El strument a l'era spantegad fess in di secol che vann del XV al XVII e l'era doperad coma bass continov e coma strument solista. El calisson a l'è stad proibid de la Gesa in Italia in de la prima metaa del XVIII secol e el vegn prest desmentegad. In tra i pussee famos sonador de calisson a troeuvom i fradei Colla de Bressa e i fradei Merchi de Napoli.

## Ligam de foeura
*  Calisson, in su *Enciclopedia Treccani*
Isaac Herzog

L**'Isaac Herzog** (Tel Aviv, 22 de setember 1960) a l'è un politegh israelian, member del Partid Laborista e capo de l'oposizzion del 2013 al 2018. El 2 de sgiugn 2021 l'è stad elesgiud de la Knesset 'me President de Israell, roeul che l'ha ciapad del 6 de luj.

El so bobà, Chaim Herzog, a l'è stad el President d'Israell quell de ses e 'l nono, Yitzhak HaLevi Herzog, vun di rabin pussee important di prim agn del Stat ebraich.

## Riferiment
*Sit de la Knesset

## Alter proget
Armandoleta

L**'armandoleta** (del latin tard *pandura*, del grech *πανδοῦρα*) a l'è un strument musegal a petaca de la familia di ligut, derivad de l'arab oud aprodad in Europa in del medioev. A l'è una variant italiana de origen cinch-centesca e l'è compagna del mandolin che insema a lee el s'è evolud.

## Storia
In de la so variant contemporanea, anca l'armandoleta, foeura che per i dimension, la gh'ha quater dobie corde acordade per quinte. L'armandoleta tenor (diapason de circa 44&nbsp;cm), pussee rara, la presenta l'istessa acordadura del mandolin (sol, re, la, mi), un'otava sota; inscambi l'armandoleta contralt, pussee comuna, a l'è acordada, coma la vioeula, una quinta sota al mandolin (do, sol, re, la) diapason 40,5/41. Per quella reson la segonda la vegn di voeulte doperada in di orchestre a pateca indova la poeul havé el roeul che la vioeula la gh'ha in orchestra. Impunemanch, l'aprezzament de che el strument el gh'ha havud in de la tradizzion popolara l'ha finid per favorì l'armandoleta tenor (o armandoleta *tout-court*), che per la so acordadura la permet a un sonador de mandolin de passà in su quell strument chì senza cambià didegiadure.

A inn stad costruide anca armandolete a cinch e ses corde che vegniven acordade squas semper coma quei del legut renassimental.

La poeul havé fonzion melodeghe, armoneghe e ritmeghe. El so usagg in de la musega celtega a l'è assee recent. In quella tradizzion musegal chì, sota influss dr l'Irish bouzouki, i du cor pussee grav a poeuden vesser acordad a l'otava. Recent a inn anca i modifeghe de la forma a gota, che la facilita l'esecuzzion in su la part volta de la tastadura, e del fond piat, che en facilita la produzzion in su scala industriala.

## Ligam de foeura
*Armandoleta, in su *Enciclopedia Treccani*
Pipeline di istruzzion

La **pipeline di istruzzion** a l'è una tecnega doperada in di CPU per eseguì i istruzzion pussee che la se fonda in sul permeter de fà in contemporanea divers istruzzion, che pertochen a di diferent part del processor. In sostanza, el permet per esempi de lensger un dacc intant che l'è eseguida un'istruzzion, ma a l'è anca possibel che la pipeline la se svoeuda, per esempi se 'n istruzzion de eseguì la gh'ha de besogn de 'n dacc de toeu de la letura de memoria dopo.

## Riferiment
*ArsTechnica

## Alter proget

## Vos corelade
*Ris'c (informatega)
*Stat de atesa
Esportazzion

L**'esportazzion** a l'è, in economia, el vender de 'n ben o servizzi de 'n Stat a 'n olter Stat.

## Riferiment
*Britannica

## Alter proget

## Vos corelade
*Importazzion
BGP hijacking

El **BGP hijacking** a l'è el ciapà possess irregolarment de 'na quaj adressa IP grazzia a la modifega di messagg scambiad di router dedicad al Border Gateway Protocol. A l'è fad de solet grazzia a 'n sistema autonom che 'l nonzia, per eror o con malizzia, de originà un prefiss che, in verità, 'l origina no o che 'l nonzia de podé rivàgh a 'n IP pussee a la svelta o in manera pussee specifega.

L'esempi pussee cognossud, ciamad anca "el dì che hann smorzad l'Internet, a l'è stad l'incident de l'AS 7007 quand che, in del 1997, un router l'ha sbatud foeura per eror tuta la soa tabella de routing intrega e l'ha convinciud la pupart de l'Internet che tucc i adresse che gh'eren dent se podeven ragionger de luu, grazzia a 'n bug che 'l cavava via anca la specificità del CIDR. Di alter esempi inn stad quand che el Pakistan l'ha provad a blocà YouTube e, per eror, l'ha did a tut el mond che el sit a l'era in Pakistan, o quand che di hacker hann violad un AS per podé fà un fals "mining pool" de Dogecoin e robà el premi per i minoeur. Di esempi de Stat s'inn vist in del 2013 quand che Hacking Team, insema ad Aruba, l'ha fad un fals nonzi de originà un prefiss per permeter ai ROS di Carabiner de toeu el controll de 'n so server spia che l'era stad perdud.

## Riferiment
*Practical Defenses Against BGP Prefix Hijacking
*BGP Hijacking for Cryptocurrency Profit
DNS rebinding

El **DNS rebinding** a l'è una manera de manipolà i DNS inscì de podé fà un atach informategh, indova che un sit gram el descarega un script lato client che l'è bon de atacà una quaj oltra machina in su la red. In teoria la same origin policy la impediss de fàll, ma grazzia a 'na gabola se permet a l'atacant de ricever di informazzion reservade in su la red.

## Fonzionament
L'atacant el registra un domini (per esempi cracker.com) e 'l se delega via DNS la gestion del domini, el che name server a l'è configurad per responder cont una Time To Live propi curt, inscì de impedìgh a la respoeusta de vesser mituda in cache. Quand che el sit a l'è ciamad el server el respond per la prima voeulta con l'adressa IP giusta, inscì de permeter de descaregà un script gram, e quand che l'è ciamad per la segonda voeulta el respond cont un'adressa local, inscì che 'l browser el sibia convengiud che 'l script el poeuda lensger i contegnud locai che poeu poden vesser comunegad a l'atacant.

## Riferiment
*DNS rebinding

## Vos corelade
*DNS spoofing
*DNS hijacking
Incident de l'AS 7007

L**'incident de l'AS 7007**, cognossud anca 'me *el dì che 'l s'è s'cepad l'Internet*, a l'è stad un esempi de BGP hijacking involontari capitad el 25 de avril 1997 quand che un router del sistema autonom 7007, cioè MAI Network Services ma despess ciamad per eror a Florida Internet Exchange, l'ha relassad a causa de 'n problema la pupart de la soa tabella de routing ai so vesin e l'ha cread donca un bus negher, cont i router che hann tacad a pensà che la pupart de l'Internet la gh'havess de passà per quell sistema autonom e che donca hann mandad in del ruf la pupart del trafegh. Tra l'alter, se pensa per un bug, a eren stad nonziad cont una class CIDR assee specifega, cioè "/24", cont el Border Gateway Protocol che 'l favoriss la specificità.

A causa anca de 'na tabella de routing che l'era deventada pussee granda  de 'n orden de grandezza del solet, in di orden di 450'000 unità, la pupart di router di confin inn crashad e quand che se pizzaven ancamò e imprendeven de 'n vesin la tabella crashaven ancamò, inscì de provocà ore de rallentament e problema in su la Red. Quei che inn restad in pè, inveci, sutaven a mandà el so trafegh a travers de l'AS 7007, che l'era stad smorzad per provà a fermà el problema, ma l'AS 1790, arent a lu, l'ha sutad a mandà inanz la tabella fallada cont i so dacc senza considerà el facc che 'l fuss smorzad.

L'incident, retegnud vun di pussee gram in tuta la storia de l'Internet, l'ha menad i ministrador de sistema a capì i ris'c del protocoll BGP e a mitigài, per esempi cont el meter un limit ai nonzi che 'l po fà un router de confin in d'un dad temp prima de vesser blocad.

## Riferiment
*Murphy's Law Strikes Again: AS7007
Importazzion

Per **importazzion** se intend, in economia, el crompà de 'n ben o servizzi de 'n Stat in d'un olter Stat.

## Riferiment
*Treccani

## Alter proget

## Vos corelade
*Esportazzion
Mandolin

El **mandolin** (o armandolin) a l'è un strument musegal, caraterizzad de quater corde dobie, che l'apartegn al gener di cordofon.

L'origen del mandolin la resal a la prima metaa del XVII secol: inscambi, domà vers la metaa del set-cent la resal l'inizzi de la produzzion de mandolin napoletan de part de la *Casa Vinaccia* de Napoli, cioè producid di Vinaccia, familia de liutai. Quei mandolin chì a inn squas tucc intarsiad e a gh'hann filetadure in avori e madreperla longh el manegh: propi i Vinaccia hann aplicad per prim i corde de azzal in sostituzzion de quei in oton, in del prim vot-cent.
Coraggio Italia

**Coraggio Italia** (*Coragg Italia* in lombard) a l'è un partid politegh italian fad su in del masg 2021 de la federazzion de Cambiom!, de Identità e Azzion e de 'n poo de sortid de Forza Italia cont el vegnì del governo Draghi. I so leader inn el Luigi Brugnaro, sindegh de Venezzia, e 'l Giovanni Toti, president de la Liguria. El gh'ha, in total, 30 member in del Parlament italian.

## Riferiment
*Adnkronos
Bastion host

El **bastion host** a l'è un computer specializad in del proteger una red locala e de isolàlla de la red Internet o de 'n oltra red pussee granda. De solet a l'è desvilupad in manera de vesser propi segur, senza servizzi che sien minga essenziai inscì de sbassà la possibilità che 'l sibia sbusad.

## Riferiment
*Bastion Host

## Vos corelade
*Proxy
Routing

El **routing** a l'è el process de scernì una strada per el trafeg in su 'na red o in tra pussee red. El routing el po vesser fad in su 'na mota de red, compagn de quei a circuit, in su la PSTN e in sui red de calcolator, soratut Internet.

## Bibliografia
*Ash, Gerald (1997). Dynamic Routing in Telecommunication Networks. McGraw–Hill. ISBN 978-0-07-006414-0.

## Vos corelade
*Open Shortest Path First
*IS-IS
*Routing Information Protocol
*Border Gateway Protocol
*Optimized Link State Routing Protocol
Enrico Martini Mauri

L**'Enrico Martini Mauri**, nassud **Enrico Martini** e che l'ha sgiontad el so nom de bataja **Mauri** in del dopo-guerra, (Mondovì, 29 de sginer 1911 - Isparta, 19 de setember 1976) a l'è stad un militar e partigian italian, magior di Alpin e, sota la Resistenza italiana, comandant del 1º Gruppo Divisioni Alpine, el grup di partigian autonom pussee grand e cognossud. L'è stad poeu secretari de la Federazzion Italiana di Volontari de la Libertà.

## Bibliografia
*Renzo Amedeo, Alba libera: fatti, giorni, protagonisti . 35 Anniversario della liberazione, Fossano, Centro Studi Partigiani autonomi Torino, 1980.

## Alter proget
Nerd

**Nerd** a l'è un termen che 'l se dopera per parlà de quei che inn boni con la tecnologia ma inn anca poch boni de socializà e de solet stann deperlor. Nassud 'me ingiuria, cont el temp l'è inveci deventad squasi un termen identitari per quei che l'inn.

## Riferiment
*WordReference

## Alter proget

## Vos corelade
*Geek
Rainbow table

Una **rainbow table** (*tabella arch in del ciel*) a l'è una tabella precompilada de fonzion critografegh de hash che la ofriss un compromess temp-memoria in tra un atach a forza bruta pur e 'n atach a dizzionari, che 'l dopera di cadene de hash per fonzionà.

## Riferiment
*Rainbow Tables: Che cosa sono le tabelle arcobaleno?
Luigi Negri

**Luigi Negri**, (Cudògn, 4 d'agùst 1956) l'è un architet e pulitic italiàn, unurèul dal 1992 al 2001 e segretàri nasiunàl d'la Lega Lombarda dal 1993 al 1995.

In del cùrs d'i ann l'è diventàd culesiunista de purcelane.

## Incarich pulìtic

* Cunsiglièr cumünal a Seves in del 1989
* Cunsiglier puinciàl de Milan in del 1990
* Depütàd dal 1992 al 2001
** Segretàri d'la Lega Lombarda dal 1993 al 1995.

## Riferimènt


## Ligàmm de föra
* Laurà parlamentàr de Luigi Negri
Paolo Del Debbio

El **Paolo Del Debbio** (Lucca, 2 de fevrer 1958) a l'è un sgiornalista e condutor televisiv italian. L'è stad anca in tra i promotor de la fondazzion de Forza Italia e l'è stad assessor ai periferie e a la sigurezza in tra el 1998 e 'l 2001, sota el Gabriele Albertini. Del 2004 l'ha tacad a condù in su la Mediaset.

## Programa in television
*Secondo voi (Rete 4, Canale 5, Italia 1, 2004-2010)
*Mattino Cinque (Canale 5, 2009-2013)
*Quinta colonna (Rete 4, 2012-2018)
*Dalla vostra parte (Rete 4, 2015-2016)
*Perché sì perché no (Rete 4, 2016)
*Dritto e rovescio (Rete 4, dal 2019)

## Riferiment
*Treccani
Mohammed Ali Jinnah

El **Mohammed Ali Jinnah** (Karachi, 25 de dicember 1876 - Karachi, 11 de setember 1948) a l'è stad un politegh e avocat pakistan, retegnud el pader de la Patria del Pajes. Avocad afermad a Londra, a l'era in principi a favor de 'n India unida e secolar ma poeu l'ha cambiad idea, perchè 'l pensava che 'l noeuv Pajes el fuss trop poch inclusiv per i musulman, e l'ha sostegnud l'independenza del Pakistan, che l'ha podud no guidà desgià che 'l gh'ha havud un s'ciopon poch dopo.

## Riferiment
*[Treccani](https://www.treccani.it/enciclopedia/muhammad-ali-jinnah_(Dizionario-di-Storia)/)

## Alter proget
Tozinameran

El **Tozinameran** (vendud 'me *Comirnaty* e pussee cognossud 'me *Vacin Pfizer/BioNTech*) a l'è un vacin a RNA fad su de Pfizer e de BioNTech, doperabel in d'una quaj giurisdizzion per quei con pussee de 12 agn e con do dos, de fà a do setimane de distanza, anca se in d'un quaj canton muden quell temp. El so mRNA el fa su el peplomer intregh del SARS-CoV-2.

## Bibliografia
*World Health Organization (2021). Background document on the mRNA vaccine BNT162b2 (Pfizer–BioNTech) against COVID-19: background document to the WHO interim recommendations for use of the Pfizer–BioNTech COVID-19 vaccine, BNT162b2, under emergency use listing, 14 January 2021 (Report). World Health Organization (WHO). hdl:10665/339218. WHO/2019-nCoV/vaccines/SAGE_recommendation/BNT162b2/background/2021.1.

## Alter proget
Peplomer

El **peplomer**, ciamad anca **proteina spike**, a l'è una glicoproteina doperada di virus incapsulad per permetégh de andàgh dent in la cellula e infetàlla, desgià che se coneten a di recetor in la cellula.

## Bibliografia
* Brian Mahy. The Dictionary of Virology. 4th Edition 2009.
Guerra di ses dì

La **guerra di ses dì** a l'è stada la terza guerra in tra l'Israell e i so vesin arab, cioè Egit, Siria, Giordania e Iraq. Scominciada el 5 de sgiugn del 1967 e fornida, apont, el 10 de sgiugn, l'ha vist el Stat ebraich vincer e fà el so territori trè voeulte pussee grand che prima de la guerra: l'ha ciapad la Cis'giordania de la Giordania, el Sinai e la Striscia de Gaza de l'Egit, el che president Nasser el s'è dimetud per poeu tornà dopo di proteste, e i Alture del Golan de la Siria. Con la pas in tra Israell e l'Egit, el Sinai l'è poeu tornad al Pajes arab, menter l'ha renonziad a Gaza, istess la Giordania che l'ha renonziad in del 1988 a la Cisgiordania. Resten contendude, inveci, i Alture del Golan.

## Riferiment
*Il Post

## Alter proget

## Vos corelade
*Guerra del Kippur
*Incident de la USS Liberty
*Conflit Arab-Israelian
Brugion

El **Brugion** (prononzia local: [bry'dʒoŋ]; in italian: *Monte Crocione*) l'è vuna di scime del Coll de Brianza, volta 878 meter sora el nivell del mar.
El so territori el se troeuva strensgiud in tra i comun de Ogionn e de Ell, e le pien de senter che porten su in su la scima.
## Referiment


## Ligam de foeura
*valleadda.com
Naftali Bennett

El **Naftali Bennett** (Haifa, 25 de marz 1972) a l'è un politegh israelian, premier del Pajes del 13 de sgiugn 2021, dopo 12 agn de governo del Benjamin Netanyahu, e sgiamò minister de la difesa del november 2019 al masg 2020. El prim de luj del 2022 a l'è sostituid de 'n governo de transizzion guidad del Yair Lapid.

## Ligam de foeura
*Sit ofizzial 

## Alter proget
Cis'giordania

La **Cis'giordania** a l'è un territori in su la riva sinistra del fium Giordan, che incoeu la partegn a Israell ma a l'è abitada soratut de arab e l'è reclamada de la Palestina. In bas ai acord de Oslo a l'è governada in trè aree: vuna gestida diretament de l'Autorità Nazzionala Palestinesa, vuna gestida a mità de Israell e de l'ANP e vuna che l'è controllada del tut del Stat ebraich.

Dopo de la guerra d'independenza israeliana l'è stada ciapada, insema a Gerusalem Est, de la Giordania e in la guerra di ses dì l'è stada ciapada de Israell, con la Giordania che l'ha renonziad a ogni domanda in sul territori in del 1988.

## Riferiment
*[Treccani](https://www.treccani.it/enciclopedia/cisgiordania_(Dizionario-di-Storia)/)

## Alter proget

## Vos corelade
*Giudea e Samaria
Haganah

L**'Haganah** (*La Defesa* in ebraich) a l'è stada una milizzia di sgiudee in del Mandad de Palestina in pè del 1920 al 1948, quand che l'è deventada la part pussee granda di noeuve Forze de Defesa Israeliane.

Guidada del David Ben Gurion, l'ha tolt part insema ai ingles a la segonda guerra mondial, menter di àlter organizazzion, compagn de l'Irgun, hann sutad a lotà contra i britannegh, dopo de 'na tregua, desgià che cont el Liber Bianch haveven limitad l'ingress di sgiudee in del Mandad.

La soa unità special a l'éra ciamada Palmach.

## Riferiment
*Dizionario di storia

## Alter proget

## Vos corelade
*Lohamei Herut Israel
*Irgun Zvai Leumi
Reuven Rivlin

El **Reuven Rivlin** (Gerusalem, 9 de setember 1939) a l'è un politegh israelian, president d'Israell del 24 de sgiun 2014 al 9 de luj 2021, quand che l'è andad al so post l'Isaac Herzog.

## Riferiment
*Treccani

## Alter proget
Alture del Golan

I **Alture del Golan** a inn un territori de circa 1'800 km2 che l'è stad per la pupart, 1'200 km2 ciapad de Israell in la guerra di ses dì, menter prima el partegniva a la Siria. El Stat ebraich l'ha poeu anetud i Alture in del 1980, cont una mossa che i Nazzion Unide hann recognossud minga e incoeu la pupart de la Comunità Internazzionala ja recognoss 'me part de la Siria ocupad de Israell, foeura che per i Stat Unid.

## Riferiment
*[Treccani](https://www.treccani.it/enciclopedia/alture-del-golan_(Dizionario-di-Storia)/)

## Alter proget

## Vos corelade
*UNDOF
*Ghajar
Marcia Reale

La **Marcia Reale** a l'è stad l'inn nazzional del Regn d'Italia de la soa fondazzion, in del 1861, a l'armistizzi del 1943, quand che l'è sostituid de la Legenda del Piav, e ancamò del 1944 al borlà de la monarchia in del 1946. Componuda in tra el 1831 e 'l 1384 del Giuseppe Gabetti, a l'era in origin una marcia de l'esercit sardegnoeul. In di Stat Unid l'è ancamò doperada de tante comunità di italo-american 'me inn identitari, soratut di pussee conservator.

## Riferiment
*La Marcia Reale

## Vos corelade
*S'hymnu sardu nationale
Routing Information Protocol

El **Routing Information Protocol** a l'è un protocoll de routing a vetor de distanza in tra i pussee antigh che 'l dopera el cunt di hop 'me metrega per el routing. El impediss i routing loop cont un numer massim de hop che se poden percorrer, cioè 15, che l'è anca un limit a la grandezza de 'na red che la dopera el RIP.

A l'è no un protocoll inscì bon, rispet ai alter, ma a l'è ancamò doperad perchè el gh'ha mia de besogn de 'n quaj parameter per fonzionà.

## Bibliografia
*Malkin, Gary Scott (2000). RIP: An Intra-Domain Routing Protocol. Addison-Wesley Longman. ISBN 0-201-43320-6.
Port scanning

El **port scanning** a l'è 'na tecnega per vedé se un server o un host a l'è dree a scoltà in su 'na porta, doperabel per verifegà se fonzionen i politeghe de sigurezza del ministrador de sistema o de 'n hacker per trovà di vulnerabilità.

## Riferiment
*Port Scan

## Vos corelade
*Idle scan
*Pachet Christmas tree
Gerusalem Est

**Gerusalem Est** a l'è la part oriental de Gerusalem, capital proclamada del Stat de Palestina ma ciapada de Israell in la guerra di ses dì in del 1967 insema a la Cis'giordania, che la partegniva a la Giordania, menter Gerusalem Ovest l'era stada ciapada de Israell de subit. Con la Lesg Fondamentala el Stat ebraich l'ha proclamad la soa capital 'me Gerusalem, ma la scerna l'è recognossuda no de la pupart de la Comunità Internazzionala, desgià che el Pian de Partizzion del 1947, aprovad di Nazzion Unide e de la Leadership sgiudea, la meteva tuta Gerusalem intrega sota la sovranità internazzionala.

Dent de la zona a gh'è la Cità Veggia e i sit sacher di trè religion monoteista pussee important, compagn de la Cupola de la Roccia, la Gesa del San Sepolcher, la Moschea Al-Aqsa, el Mur Ocidental e 'l Mont del Tempi.

## Riferiment
*La divisione di Gerusalemme, spiegata

## Alter proget

## Vos corelade
*Status de Gerusalem
Acord de Oslo

I **acord de Olso** inn stad una serie de acord in tra Israell e la Palestina che inn stad fad a Oslo el 20 de agost 1993 con l'obietiv de sistemà la question palestinesa. Hann fad su 'n Autorità Nazzionala Palestinesa cont un poo de autogoverno e l'ha recognossud l'Organizazzion per la Liberazzion de la Palestina 'me legitima entità con la che parlà.

## Riferiment
*Britannica

## Alter proget

## Vos corelade
*Vertes de Camp David
*Acord ad interim in su la Cis'giordania e la Striscia de Gaza
Montagnon

El **Montagnon** (prononzia in bustoch: [munta'ɲ̩õ:]; in italian: *Monte Tre Croci*) l'è vuna di scime del Camp di Fior.
L'è volt 1.111 meter sora el nivell del mar. In italian l'è conossud cont el nom de *Tre Croci* propi perchè in su la scima a gh'è tre cros bianche.
## Referiment
Bindell perforad

El **bindell perforad** a l'è un bindell de carta doperad 'me memoria per i dacc in d'una mota de sistema, di computer ai telescrivent a passà per i telar programabel. A l'è compagn de la scheda perforada, ma la dopera un bindell continov inveci che di schede separade.

## Riferiment
*Computer History

## Alter proget

## Vos corelade
*Scheda perforada
*Scheda de Zygalski
*Sbusa-schede
Sionism

El **sionism** a l'è un'ideja politega fondada in sul principi che i sgiudee gh'hann el dirit a un so Stat nazzional, incentrad in su la Terra Prometuda, cioè l'Eretz Israel.

## Riferiment
* Sionismo - Treccani

## Alter proget

## Vos corelade
* Antisionism
Architetura Harvard modifegada

L**'architetura Harvard modifegada** a l'è una variant de l'architetura Harvard che la permet un quai messedà de dacc e istruzzion, roba impossibel per un normal calcolator che 'l dopera do memorie 'me de modell Harvard. I modifeghe pussee comun a l'architetura Harvard a inn quei indova che a l'è possibel doperà el contegnud de la memoria di istruzzion 'me dacc e quei che permeten de doperà di dacc 'me istruzzion. A gh'è anca di sistema indova che la memoria l'è vuna, compagn de l'architetura de Von Neumann, ma la cache l'è dobia, per volzà l'eficienza del sistema.

## Riferiment
*Modified Harvard Architecture: Clarifying Confusion
Benjamin Netanyahu

El **Benjamin Netanyahu** (Tel Aviv, 21 de otober 1949) a l'è un politegh israelian, prim minister del Pajes del 1996 al 1999 e poeu del 31 de marz 2009 al 13 de sgiugn 2021, quand che l'è stad sostituid de 'na gran coalizzion guidada del Naftali Bennett. Leader del Likud e fradell de l'eroe de l'Operazzion Entebbe Yoni Netanyahu, a l'è stad el prim premier israelian a vesser nassud in del Pajes dopo de la deciarazzion d'independenza e quell che l'ha governad pussee a longh, per un total de 15 agn e 92 dì.

## Riferiment
*Treccani

## Alter proget

## Vos corelade
*Governo Netanyahu I
*Governo Netanyahu II
*Governo Netanyahu III
*Governo Netanyahu IV
*Governo Netanyahu V
Codes che 'l muda deperlù

El **Codes che 'l muda deperlù** (*self-modifying code* in ingles) a l'è la possibilità de un programa de mudà el so codes intant che 'l fonziona, de solet per sbassà la manutenzion in di pont indova che 'l codes el se ripet fiss o per volzà i prestazzion.

Al dì d'incoeu a l'è doperad soratut di malware e di intelligenze artificiai, menter in passad a l'era doperad pussee per doperà mej la memoria di calcolator, che l'era pussee bassa. A l'è possibel domà in di architeture Von Neumann e in d'una quaj Harvard modifegada, desgià che in quella architetura Harvard a l'è no possibel mudà el contegnud de la memoria de programa.

## Riferiment
*Cors de codes che 'l muda deperlu

## Vos corelade
*Codes polimorfegh
*Quine
*Compilazzion JIT
Wang LOCI-2

El **Wang LOCI-2** (*logarithmic calculating instrument*, cioè *Strument de calcol logaritmegh*) a l'è stad un calcolator de tavol fad di Wang Laboratories in del 1965, per sostituì el Wang LOCI-1. 

## Storia
L'è stada lanziada in del sginer del 1965 per sostituì el LOCI-1, sortid domà un quaj mes prima e minga programabel, e progetada de l'An Wang, che l'haveva fad la soa tesi a Harvard e donca el cognosseva ben la strutura di calcolator doperad lilinscì. A l'era venduda per pussee de 6'000$, sbassad poeu a 4'750$.

In del 1966 l'è fiancad de la Wang 300, che la costava men e in version bas la gh'haveva men de fonzion e la somejava pussee a 'na calcolatris che un calcolator, e l'è poeu anca fiancad del Wang 2315, una version conligada a 'na telescriventa.

## Fonzionament
El sistema el doperava 'na classega architetura Harvard, con division total in tra la memoria de programa e quella dacc. La memoria de programa a l'era una Read Only Memory in su scheda perforada, menter la memoria dacc a l'era in l'eletronega de la machina. El programa el podeva vesser de 80 pass, che podeven volzàss a 160 cont un letor de schede pussee, menter la memoria dacc la gh'haveva quater, ma podeven vesser anca sedes in di version pussee costose, register de 10 cifer, che podeven vesser volzade a 16 cont un sgiornament de l'hardware.

El podeva fà i operazzion aritmeteghe, salt, test di condizzion, moviment in tra register, logaritm e antilogaritm. A l'era mia possibel doperà diretament di operazzion logeghe e de *shift* in sui register, ma per podéll doperà besognava havégh una quaj cognossenza tecnega, desgià che di fonzion se controllaven in binari.

## Riferiment
*Smithsonian
*Wang LOCI-2 Calculator

## Vos corelade
*Wang 300
*Wang 700
*Wang 600
*Programma 101
Yahweh

**Yahweh** (del tetragrama biblegh *YHWH*, in ebraich *יהוה*) a l'è el nom del Dio de la Bibia, donca di sgiudee e di cristian e, anca se 'l ciamen Allah, di musulman. In principi vuna di tant divinità del pantheon ebraich, dopo de l'esili in Babilonia l'ha ciapad el post de tucc i alter Dee di sgiudee, e l'ha tolt via El, divinità suprema del Vesin Orient in del passad e doperad in la Bibia 'me sinonim de Dio. Se pensa che per un temp, i sgiudee hann recognossud di alter Dei, però hann venerad domà lu, una roba ciamada monolatria

Per i sgiudee, el so nom l'è inscì sacher che besogna nanca parnonziàll per orà e se parla de *Adonai* ("Signor"), menter i cristian de solet gh'hann nissun problema a dìll, anca se preferissen parlà de Dio per titol inveci che per nom, anca se gh'è di grup, soratut in del mond restaverazzionista, che meten gran importanza in sul doperàll.

## Riferiment
*Treccani

## Alter proget

## Vos corelade
*Lianza (Bibia)
*Dio (ebraism)
*Nom de Dio in la Bibia
*Nom de Dio in l'Islam
*Te gh'havareet nissun Dee foeura de mi
Delta Burke

La **Delta Ramona Leah Burke** (Orlando, Florida, 30 de luj del 1956) l'è ona comega e atris americana, cognossuda soratutt per la serie TV Popular e per el so roeul in del film Going for Broke.
Wang 600

El **Wang 600** a l'è stad un calcolator de tavol fad su in del 1971 e lanziad in comerci in del 1972 di Wang Laboratories e derivad del Wang 700, respoeusta de l'azienda a l'HP 9100A, vun di prim calcolator de tavol de la storia e 'l prim de 'n azienda americana.

A l'era bon de lensger i programa de 'na casseta magnetega e, a diferenza del Wang 700, el gh'haveva di algoritm salvad in memoria per podé fà di operazzion comun, compagn del logaritm e del sen.

## Riferiment
*Computer Museum
*Science Museum

## Vos corelade
*Wang 300
*Wang 700
*Wang LOCI-2
Strada nazzional 61 (Polonia)

La **** a l'è una strada nazzional de la Polonia longa  km.

## Riferiment
*Strade in Polonia
## Alter proget
Wang 700

El **Wang 700** a l'è stad un calcolator de tavol fad di Wang Laboratories in del 1969 'me respoeusta a l'HP 9100A. A l'era possibel tacàll a 'na mota de dispositiv oltra che doperà in input e in output el naster perforad o i schede perforade.

El gh'haveva 2 kB de memoria e 'me memoria de massa 'na casseta magnetega, che l'era doperada despess desgià che la machina la gh'haveva no una Read Only Memory e per tancc fonzion ghe sera besogn de lensger de la casseta.

A l'è stada, insema ai sucessor compagn del Wang 600, in tra i calcolator de tavol pussee potent per agn.

## Riferiment
*Smithsonian
*Programmable third-generation calculators with early IC-technology
*The WANG desktop calculators (1966-1978)

## Alter proget

## Vos corelade
*Wang 300
*Wang 600
*Wang 500
LINC (computer)

El **LINC** (*Laboratory INstrument Computer*) a l'è un computer a transistor a 12 bit con 2048 parolle, sortid in del 1962 e pensad per vesser doperad domà de 'n utent in d'un laboratori scientifegh. Progetad del Massachusetts Institute of Technology e fad su de la Digital Equipment Corporation, el costava pussee de 40'000$ de l'epoca e 'na impostazzion de bas la gh'haveva dent l'unità central, display con manete de controll, tastadura e letor de bindell.

N'inn stad vendud domà 21 e l'è stad poeu sucedud del PDP-5 in del 1963.

## Riferiment
*Laboratory INstrument Computer
Gamal Abd el-Nasser

El **Gamal Abd el-Nasser** (Lissandria d'Egit, 15 de sginer 1918 - El Cair, 28 de setember 1970) a l'è stad un politegh egizzian, segond president del Pajes, dopo del Muḥammad Naǧīb e prima de l'Anwar al-Sadat, dal 1956 a la soa mort. Fautor del socialism arab, cont di politeghe de statalismo e panarabismo, l'ha nazzionalizad el Canal de Suez, roba che l'ha menad a la Crisi de Suez, e l'ha poeu deciarad guerra a Israell in la guerra di ses dì, che l'ha fad perder al Pajes el Sinai e 'l s'è dimetud per quella reson chi, dopo però l'è tornad dopo di proteste de la popolazzion. Quand che l'è mort, per un s'ciopon, gh'è stad un gran funeral che l'ha vist pussee de 50 mort in la folla.

L'è stad anca in tra i fondador del Moviment di paes minga linead.

## Riferiment
*Treccani

## Alter proget
Wang 500

El **Wang 500** a l'è un calcolator de tavol fad di Wang Laboratories in del 1971 'me sucessor del Wang 700 e i so variant inn stad vendud fina al 1975. L'è stad el prim calcolator de la Wang a doperà la memoria a semicondutor, fada de la Intel.

## Riferiment
*Reclam
*CHM
Guerra arab-israeliana del 1948

La **guerra arab-israeliana del 1948**, per i israelian *guerra d'independenza*, per i arab *la catastrofe*, a l'è stada 'na guerra in tra l'apena fad su Israell e i so vesin arab: Egit, Siria, Transgiordania, Liban, Iraq, Yemen, Arabia Saudita e i volontari de l'Armada del Sacher Jihad e l'Armada Araba de Liberazzion.

La gh'ha la soa origin in la guerra civil del Mandad de Palestina, che la gh'è stada de fin 1947, quand che i Nazzion Unide hann aprovad el pian de partizzion del mandad in tra i arab e in tra i sgiudee, ma domà con la deciarazzion d'independenza israeliana  l'è deventada 'na guerra convenzional.

Contra tucc i pronostegh el sgiovin Stat ebraich l'ha vensgiud e l'ha mantegnud l'independenza, oltra a slargàss oltra el territori assegnad di Nazzion Unide, fina a otegnì Gerusalem Ovest. In di prim mes del 1949 gh'è stad el cessee 'l foeugh e gh'è stad poeu l'Armistizzi de Rodi, che l'ha segnad i ligne d'armistizzi che inn restade in pè fina a la guerra di ses dì.

## Riferiment
*Biblio Toscana

## Alter proget

## Vos corelade
*Esod palestines del 1948
*Conflit Arab-Israelian
Anwar al-Sadat

L**'Anwar al-Sadat** (Mit Abu al-Kum, 25 de dicember 1918 - El Cair, 6 de otober 1981) a l'è stad un politegh egizzian, terz president del Pajes del 1970, quand che l'è mort el Gamal Abd el-Nasser, al 1981, quand che l'è stad mazzad de 'n terrorista islamegh e l'è stad sucedud de l'Hosni Mubarak.

Autor de 'n regim un poo autoritari, l'ha subet mudad la politega economega del so predecessor e l'ha scernud un cert liberismo, oltra a 'n bon svesinàss cont i Stat Unid. L'ha fad la pas con Israell in di acord de Camp David, roba che gh'ha permitud de otegnì indree el Sinai dopo de la fallida guerra del Kippur. Per quella reson chi, insema al Menachem Begin, l'ha otegnud el Nobel per la Pas e propi per la soa pas con Israell l'è stad mazzad poch dopo de 'n islamista, in d'una parada fada el dì prima de l'anniversari de la guerra del Kippur.

## Riferiment
*[Treccani](https://www.treccani.it/enciclopedia/muhammad-anwar-al-sadat_(Dizionario-di-Storia)/)

## Alter proget
David Ben Gurion

El **David Ben Gurion** (Płońsk, 16 de otober 1886 - Sde Boker, 1 de dicember 1973) a l'è stad un politegh israelian, retegnud el pader de la Nazzion e fondator d'Israell. Sionista orgoeujos, l'è stad leader de l'Agenzia Ebraica e de l'Organizzazion Sionista Mondiala, el 14 de masg 1948 l'ha deciarad l'independenza israeliana e la soa l'è stada la prima firma sota de la deciarazzion. Dopo de l'independenza a l'è stad prim minister del Pajes.

## Riferiment
*Treccani

## Alter proget

## Vos corelade
*Haganah
Strada voivodal 232

La **** a l'è una strada voivodal de la Polonia assee curta, che la conliga la bas de l'Armada polaca de Bydgoszcz ai strade nazzionai.

## Riferiment
*Strade in Polonia
Menachem Begin

El **Menachem Begin**  (Brest-Litovsk, 16 d'avost 1913 – Tel Aviv, 9 de marz 1992) a l'è stad un politegh israelian, prim minister del Pajes del 1988 al 1983. Emigrad in del Mandad de Palestina in del 1942, el se uniss a l'Irgun, del che 'l deventa leader, e quand che la milizzia la se desliga in del 1948 el fonda l'Herut. Elesgiud premier cont el Likud, el fa i acord de Camp David con l'Anwar al-Sadat, che dann el via a la collaborazzion in tra Israell e l'Egit, e ghe dann indree al Pajes arab el Sinai, inscì el vincc el premi Nobel per la Pas.

## Riferiment
*[Treccani](https://www.treccani.it/enciclopedia/menahem-begin_(Dizionario-di-Storia)/)

## Alter proget
Acord de Camp David

I **acord de Camp David** inn stad di acord firmad el 17 de setember 1978 a Camp David, dopo 12 dì de negozziazzion secrete, in tra el prim minister israelian Menachem Begin e 'l president egizzian Anwar al-Sadat, che hann menad al tratad de pas israelo-egizzian del 1979 che l'ha dad ai do politegh el premi Nobel per la Pas.

## Riferiment
*Sapere.it

## Alter proget
Ramadan

El **Ramadan** a l'è el mes quell de noeuv del calendari islamegh, indova che tucc i musulman adult e de bona salut gh'hann de fà el Ṣawm, cioè el digiun, e anca de fà no sess, doperà violenza o parlà mal.

## Riferiment
*Treccani

## Alter proget

## Vos corelade
*Tradizzion del Ramadan
*Eid al-Fitr
Incident de la USS Liberty

L**'incident de la USS Liberty** a l'è stad un atach fad a la *USS Liberty*, 'na nav spia de la Marina di Stat Unid de la marina e de l'aeronautega di Forze de Defesa Israeliane, che l'ha mazzad 34 member de l'equipagg de la nav e l'ha ferid 171 a bord, in del mez de la guerra di ses dì. El governo israelian l'ha deciarad che l'era stada scambiada per una nav egizziana e che quand che hann capid l'eror hann mandad del jut, e di inchieste fade dopo di do governi hann confermad 'sta storia e Israell l'ha pagad un total de 68 milion de dollar, in di daner del 2020, per i dagn ai persone e ai infrastruture.

## Riferiment
*History

## Alter proget